Το νομικό καθεστώς της εποπτείας των τηλεπικοινωνιών στην εθνική, την Ευρωπαϊκή και την διεθνή έννομη τάξη
Creators: name: Τζιουρά, Φανή Χρ.
Publisher: name: Aristotle University of Thessaloniki
Year: 2022
Subjects: Τηλεπικοινωνίες
Ανεξάρτητες, Αρχές
Ρύθμιση
Εποπτεία
Telecommunications
Regulatory, Bodies
Regulation
Supervision

description: Αντικείμενο έρευνας της διατριβής αυτής αποτελεί το νομικό καθεστώς της εποπτείας των τηλεπικοινωνιών στην εθνική, την Ευρωπαϊκή και τη διεθνή έννομη τάξη. Στο πλαίσιο αυτό ερευνάται η διαδικασία της απελευθέρωσης των προϊόντων τεχνολογίας και υπηρεσιών του τομέα των τηλεπικοινωνιών, υπό το σύστημα GATT/ΠΟΕ, παράλληλα με τη διαδικασία της εναρμόνισης των κανόνων για τη ρύθμιση της αγοράς των τηλεπικοινωνιών, στο επίπεδο του Κοινοτικού δικαίου. Αναπτύσσεται το σύνολο των ανεξάρτητων αρχών που διαθέτουν ρυθμιστικές αρμοδιότητες στον τομέα των τηλεπικοινωνιών στην εθνική έννομη τάξη και συγκεκριμένα οι αρμοδιότητες της Εθνικής Επιτροπής Τηλεπικοινωνιών και Ταχυδρομείων (ΕΕΤΤ), της Αρχής Προστασίας Δεδομένων Προσωπικού Χαρακτήρα (ΑΠΔΠΧ) και της Αρχής Διασφάλισης του Απορρήτου των Επικοινωνιών (ΑΔΑΕ), μαζί με τον καίριας σημασίας ρόλο του Συνηγόρου του Καταναλωτή. Εξετάζονται ακόμη σε ενωσιακό επίπεδο, τα αναθεωρημένα, πλέον, καθήκοντα του του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (Body of European Regulators for Electronic Communications - BEREC) σε σχέση με την δημιουργία μιας εσωτερικής αγοράς για τις ηλεκτρονικές επικοινωνίες, ενώ παρουσιάζεται και το κανονιστικό πλαίσιο για τον έλεγχο των άμεσων ξένων επενδύσεων στην Ευρωπαϊκή Ένωση αναφορικά με τις εταιρίες Τεχνολογιών Πληροφορικής και Επικοινωνίας καθώς και οι νέοι Κανονισμοί της ΕΕ σχετικά με τις Ψηφιακές Αγορές, τις Ψηφιακές Υπηρεσίες και την Τεχνητή Νοημοσύνη. Οι στόχοι της έρευνας αναπτύσσονται στην παρουσίαση, για πρώτη φορά στην ελληνική βιβλιογραφία, του νομικού καθεστώτος της εποπτείας των τηλεπικοινωνιών, σε τρεις διαφορετικές, πλην όμως, αλληλένδετες, έννομες τάξεις, στην ανάδειξη των αδυναμιών του συστήματος της εποπτείας και στην εξέταση των προκλήσεων που επιφέρει η πρόοδος των ΤΠΕ στα ατομικά δικαιώματα, στο βαθμό που οι ηλεκτρονικές επικοινωνίες διεισδύουν σε κάθε τομέα της ιδιωτικής και δημόσιας σφαίρας.
description: The research object of this thesis is the supervision of the telecommunications sector in the national, European and international legal order. Specifically, the thesis focuses on the process of the liberalization of technology products and services in the telecommunications sector, under the GATT/WTO system, as well as the process of harmonizing the rules for the regulation of the telecommunications market, at EC law level. The main focus of the research was the regulatory bodies that have regulatory powers in the field of telecommunications in the national law, namely the tasks of the Hellenic Telecommunications and Posts Commission (EETT), of the Hellenic Data Protection Authority and of the Hellenic Authority for Communication Security and Privacy, along with the crucial role of the Hellenic Consumers’ Ombudsman. In addition, it was examined the revised tasks of the Body of European Regulators for Electronic Communications (BEREC) in relation to the creation of an internal market for electronic communications, as well as the regulatory framework for the control of Foreign Direct Investments in the European Union regarding ICT companies, the recent EU Digital Services and Digital Market Act and the proposal of the EU AI Act. The objectives of the thesis are summarized in the presentation (for the first time in the Greek literature) of the supervision of the telecommunications sector in three different, but interrelated, legal orders, i.e., national, European and international, highlighting the weaknesses of the supervision system and examining the challenges the advancement of ICTs brings in individual rights.